b'\n_START_ARTICLE_\nIzidor Hafner\n_START_SECTION_\n\xc5\xbdivljenje in delo\n_START_PARAGRAPH_\nHafner je po diplomi iz predikatnega ra\xc4\x8duna (1972) in magisteriju iz algebre (1974) leta 1983 doktoriral na Fakulteti za elektrotehniko s temo Kompleksnost teorij Le\xc5\x9bniewskega in njihova uporaba._NEWLINE_Od leta 2006 je predavatelj na Fakulteti za ra\xc4\x8dunalni\xc5\xa1tvo in informatiko v Ljubljani. Je ustanovitelj tekmovanj iz logike ter revije Logika in razvedrilna matematika. Za svoje zasluge pri uvajanju ra\xc4\x8dunalni\xc5\xa1tva in logike v srednje \xc5\xa1ole ter za delo z mladimi na tem podro\xc4\x8dju je leta 2000 prejel \xc4\x8dastni znak svobode Republike Slovenije. Leta 2009 je prejel dr\xc5\xbeavno nagrado za \xc5\xa1olstvo. Od leta 2014 je \xc4\x8dastni \xc4\x8dlan Dru\xc5\xa1tva matematikov, fizikov in astronomov Slovenije (DMFA).'